26/06/2020 | Administración LocalMunicipal
Laxe
Anuncio das Bases da convocatoria para a selección de 2 postos de persoal técnico das oficinas de turismo do Concello de Laxe

Mediante Resolución de Alcaldía núm.299/2020, de data 15/06/2020 e de Resolución de Alcaldía de corrección de erros núm.318/2020, de data 19/06/2020 aprobáronse as bases que rexerán o procedemento de selección de persoal para a provisión, en réxime de dereito laboral temporal, de 2 postos de persoal técnico das oficinas de turismo no marco do financiamento concedido pola Deputación Provincial da Coruña aos concellos de menos de 50.000 habitantes para levar a cabo novas contratacións nas oficinas de turismo para o exercicio 2020 A continuación transcríbense literalmente as bases: É obxecto desta convocatoria a contratación laboral temporal, mediante o sistema de concurso de méritos, de dous (2) postos de persoal técnico das oficias de turismo, coa categoría profesional de técnico asimilado ao grupo C1, para prestar servizos temporais nos diferentes espazos municipais de información turística do Concello de Laxe, de conformidade co disposto no Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, na Lei 2/2015, do 29 de abril, do emprego público de Galicia, no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto do traballadores, e demais disposicións de pertinente aplicación. Estas contratacións están subvencionadas pola Deputación Provincial da Coruña, polo que se terán en conta as bases do programa de subvencións dirixido a concellos e a agrupación de concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2020 (publicado no BOP núm.13 do 21/01/2020). A través deste programa, contratarase a dúas persoas por un período de 4 meses (período de catro meses consecutivos contados desde a sinatura do contrato e dentro do ano 2020). O contrato asinado non poderá ser obxecto de prórroga ou renovación. O contrato formalizarase baixo a modalidade de duración determinada, por obra ou servizo determinado, a tempo completo, en horario que se distribuirá segundo as necesidades e organización do servizo, en quendas de mañá e/ou de tarde, tódolos días da semana, cos descansos que regulamentariamente correspondan. Tendo en conta o obxecto do contrato, a prestación dos servizos realizarase dende a súa formalización por un período de catro meses consecutivos sempre dentro do ano 2020. As retribucións salariais brutas mensuais serán de 1.116,99 € que se distribuirán en salario base 957,42€ e 159,57 € de prorrata de paga extra. A función básica dos dous informadores turísticos será a de orientar e proporcionar a información adecuada aos usuarios do Departamento de turismo co obxecto de facilitarlle a viaxe e a estancia no noso concello e no xeodestino da Costa da Morte, así como enriquecer a súa experiencia turística. As tarefas a desenvolver serán as seguintes: - Organizar e utilizar os recursos necesarios para prestar o servizo de información turística. - Organizar e difundir a información no departamento de Turismo. - Coordinar o seu traballo con outros informadores do xeodestino e con outros empregados deste concello a fin de poder proporcionar toda a información sobre a zona e os itinerarios ou rutas de interese. - Clasificar o material de apoio informativo (mapas, folletos, documentación sobre rutas, museos, medios de transporte, etc.) e o material publicitario das actividades, do servizo de aloxamento e restauración e doutros servizos complementarios. - Ter actualizada en cada momento a información que se facilite aos usuarios do servizo. - Atender e informar aos visitantes. - Recoller as impresións, suxestións e queixas dos visitantes, e transmitirllas ao alcalde ou á Concelleira Delegada de Comercio, Hostalería, Turismo e Cultura, para conseguir a mellora continua do servizo e da súa imaxe. - Garantir a utilización da lingua galega na prestación do servizo (rótulos, documentos, paneis…) xunto co resto das linguas que se considere utilizar para mellorar a calidade do servizo. - Aquelas outras funcións que se lle poidan asignar relacionadas co seu posto de traballo e categoría profesional. Ademais, deberán tamén: - Realizar os seminarios de formación en temas relacionados co turismo que puidese impartir a Deputación, co obxecto de mellorar a calidade dos servizos que se han prestar. Para participar neste proceso selectivo, os/as aspirantes deberán reunir os seguintes requisitos: 1.- Estar en posesión ou en condicións de obter á data de finalización do prazo de presentación de solicitudes, dalgún dos seguintes títulos: - Técnico superior en Guía, Información e Asistencia Turística ou equivalente - Técnico en Empresas a Actividades Turísticas ou equivalente - Grao ou diplomatura en Turismo ou equivalente homologado - Grao ou licenciatura en Historia da Arte - Grao ou licenciatura en Humanidades - Grao ou licenciatura en Xeografía e Ordenación do Territorio - Grao ou licenciatura en Historia A titulación deberá acreditarse mediante documento oficial expedido polo organismo competente. No caso de titulacións obtidas no estranxeiro deberase estar en posesión (na mesma data do remate do prazo para presenta-las instancias) da credencial que acredite a súa homologación, expedida polo organismo competente.2.- Requisitos xerais: a) Ter a nacionalidade española. Tamén poderán participar os nacionais dos Estados membros da Unión Europea, o cónxuxe dos españois e dos nacionais doutros Estados membros da Unión Europea, calquera que sexa a súa nacionalidade e sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte un anos ou maiores de dita idade dependentes; as persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores; e os estranxeiros con residencia legal en España. b) Ter cumpridos 16 anos de idade e non exceder, no seu caso, da idade máxima de xubilación forzosa. e) Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 4 ou equivalente. (Requisito que deberá acreditar coa presentación da copia do mesmo). f) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo organismo competente. g) Non incorrer en causa de incompatibilidade ou de incapacidade, conforme á normativa vixente. h) Non haber sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.2.- Tódolos requisitos esixidos nesta Base deberanse cumprir polos aspirantes na data en que remate o prazo de presentación de instancias e mantelos ata o momento da formalización do contrato.3.-Será nulo o nomeamento dos que estean incursos en causas de incapacidade específica conforme á normativa vixente.1.- As solicitudes para participar neste proceso selectivo axustaranse ao modelo que figura no Anexo I desta convocatoria e deberán presentarse no Rexistro Xeral do Concello (con cita previa) no prazo de 10 días naturais contados a partir do día seguinte á publicación desta convocatoria no Boletín Oficial da Provincia da Coruña. As presentes bases tamén se publicarán a efectos informativos no taboleiro de anuncios e na páxina web do Concello. As instancias poderán presentarse no Rexistro Xeral do Concello, na súa Sede Electrónica ou por calquera das formas previstas no artigo 16.4 da Lei 39/2015, do 1 de outubro, de Procedemento Administrativo Común das Administracións Públicas. Se consonte a este precepto se presentara instancia vía correo, deberá aparecer na devandita solicitude o selo da correspondente oficina de correos e comunicárselle simultaneamente ao concello a realización do envío ben por fax (fax 981 728 025) ou ben por correo electrónico (correo@laxe. es) co fin de que, rematado o prazo de presentación de instancias, sen telas recibido, se pospoña a elaboración da redacción de admitidos/as e excluídos/as provisional ata recibir a documentación remitida polo/a aspirante; noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Tendo en conta a situación actual da pandemia provocada pola Covid-19 e para asegurar os principios de igualdade e non discriminación entre as persoas e para garantir en todo momento a seguridade e a protección das persoas aspirantes, o Rexistro Xeral presencial nas dependencias municipais será accesible mediante cita previa. Aquelas solicitudes que se presenten fóra do prazo establecido a tal efecto, quedarán excluídas do proceso de selección. Os aspirantes con algunha discapacidade terán que indicalo na solicitude, acompañada da correspondente documentación acreditativa da discapacidade. Así mesmo, terán que solicita-las posibles adaptacións de tempo e medios para a realización dos exercicios nos que esta adaptación sexa necesaria.2.- Á instancia unirase inescusablemente con carácter xeral: a.-Fotocopia do documento nacional de identidade ou documento identificativo. b.-Fotocopia da titulación académica esixida para participar na convocatoria. c.- Relación de méritos acompañada de fotocopia de tódolos documentos xustificativos dos que se aleguen, pois non se tomarán en conta nin serán avaliados aqueles que non queden debidamente acreditados, en tódolos seus extremos no momento da presentación da instancia. d.- Fotocopia do título de Celga 4 ou equivalente, se é o caso.3.- Os aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De se-lo caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de se-lo caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Coa presentación da instancia para participar no proceso selectivo entenderase que os interesados aceptan e acatan todas e cada unha das Bases desta convocatoria.4.- Presumirase que a documentación é auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Non serán valorados aqueles méritos que non queden debidamente acreditados, en todos os seus extremos, dentro do prazo de presentación de instancias. Ou aqueles méritos que non fosen alegados e xustificados debidamente no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren.5.- Os erros de feito que puideran advertirse poderán ser emendados en calquera intre, de oficio ou a petición do interesado.6.-Os aspirantes quedan vinculados ós datos que fagan constar nas súas solicitudes, podendo demanda-la súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.1.-Rematado o prazo de presentación de instancias o alcalde-presidente do Concello ou concelleiro en quen delegue ditará resolución aprobando a lista de aspirantes admitidos e excluídos, con indicación, se é o caso das causas de exclusión. Esta resolución publicarase no taboleiro de anuncios e na páxina web do Concello e será determinante para os efectos de posibles impugnacións e recursos, de conformidade co previsto na lei. A resolución pola que se aproba a lista provisional de admitidos/as e excluídos/as será definitiva no caso de non haber excluídos/as.2.- No caso de habelos, os aspirantes excluídos, así como os omitidos na relación de admitidos ou excluídos disporán dun prazo de 3 días hábiles contados a partir do seguinte ó da publicación da resolución no taboleiro de anuncios e na páxina web do Concello, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva.3.- Posteriormente, e de ser o caso, elaborarase unha nova lista definitiva cos/as candidatos/as definitivamente admitidos/as e excluídos/as, segundo o resultado das emendas a que se refire o parágrafo anterior, que se publicará no taboleiro de anuncios e na páxina web do Concello. Na mesma resolución, o alcalde ou concelleiro en quen delegue determinará o lugar, hora e data de comezo da realización da proba para a acreditación da lingua galega, así como a composición do Órgano de selección.4.- A inclusión dos aspirantes nas listas de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 10ª. 1.- Os membros do tribunal cualificador serán designados polo Alcalde segundo o disposto no artigo 60 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do empregado público, e en atención ao principio de imparcialidade e profesionalidade dos seus membros. Estará constituído por un número impar de membros, funcionarios de carreira ou persoal laboral fixo, non inferior a cinco, debendo designarse o mesmo número de suplentes. A totalidade dos seus membros deberá posuír un nivel de titulación igual ou superior á esixida para o acceso á praza obxecto desta convocatoria. Deberá tenderse na súa composición á paridade entre home e muller. A pertenza ao mesmo será sempre a título individual non podendo ostentarse esta en representación ou por conta de ninguén. Non poderán formar parte do tribunal os funcionarios ou laborais fixos que realizaran tarefas de preparación de aspirantes a probas selectivas nos cinco anos anteriores á publicación da convocatoria.2.- O Tribunal Cualificador estará integrado do seguinte xeito: Presidente: un funcionario de carreira ou persoal laboral fixo. Vogais: tres funcionarios de carreira ou persoal laboral fixo Secretario: un funcionario de carreira ou persoal laboral fixo, que actuará con voz e voto. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. Os membros do tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015 do 1 de outubro do réxime xurídico do sector público. Igualmente, os aspirantes poderán recusar aos membros do tribunal cando concorra algunha das circunstancias a que se refire o parágrafo anterior.3.- O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso será precisa a asistencia do Presidente e do Secretario.4.- O Tribunal poderá dispor a incorporación de asesores especialistas para as probas que estime pertinentes, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros.5.- O Tribunal cualificador queda autorizado para resolve-las dúbidas que se presenten e tomar os acordos necesarios para a boa orde do proceso selectivo, en todo o non previsto nestas Bases.6.- Aos efectos de percepción de dietas por asistencias por parte dos membros concorrentes ás sesións que celebre o Tribunal cualificador, estarase ao disposto nos artigos 29 e seguintes do Real Decreto 462/2002, de 24 de maio, sobre indemnizacións por razón de servizo.7.- A Alcaldía resolverá de acordo coa proposta do Tribunal, que terá carácter vinculante.1.- A data e a hora na que deberá constituírse o tribunal, así como a data de realización da proba para a acreditación da lingua galega serán determinadas polo alcalde mediante resolución, xuntamente coa aprobación da lista definitiva de admitidos e excluídos e a composición do tribunal, que se publicará no taboleiro de anuncios e na páxina web do Concello.2.- No caso da realización da proba de acreditación do coñecemento da lingua galega, os aspirantes serán convocados en chamada única. A non presentación ao exercicio no momento de seren chamados comporta que decae automaticamente no seu dereito a participar no exercicio do que se trate e nos sucesivos e, xa que logo, quedará excluído do proceso selectivo. Malia o anterior, nos supostos de caso fortuíto ou forza maior que impedise a presentación dos aspirantes no momento previsto, sempre que estea debidamente xustificado e así o aprecie o Tribunal, poderase examinar ós aspirantes afectados por estas circunstancias, sempre que non rematase a proba correspondente ou de rematar esta, cando non se entorpeza o desenvolvemento da convocatoria con prexuízo para o interese xeral ou de terceiros Os aspirantes deberán presentarse provistos do DNI ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica dos exercicios, o tribunal poderá requirirlles en calquera momento aos aspirantes que acrediten a súa identidade.3.- Para as persoas con discapacidade que o soliciten na instancia, estableceranse as adaptacións posibles de tempo e medios que lles permitan a axeitada realización das probas.4.- O Tribunal, salvo razóns que xustifiquen o contrario, adoptará as medidas oportunas para que os exercicios sexan corrixidos sen coñece-la identidade do aspirante Establécese como sistema de selección o de concurso de méritos. Só se valorarán os méritos que queden correctamente acreditados polos aspirantes.1.- FASE ÚNICA DE CONCURSO (ata un máximo de 22 puntos): Nela valoraranse os méritos específicos axeitados ás características da posto que seguidamente se detallan: a) Experiencia profesional, ata un máximo de 8 puntos. a.1. por servizos prestados en administracións públicas en postos de igual categoría ou superior e no que se desenvolvan tarefas ou funcións propias do posto que se convoca: 0,20 puntos por cada mes completo a xornada completa. a.2. por servizos prestados noutras entidades ou organismos privados en postos de igual categoría ou superior e no que se desenvolvan tarefas ou funcións propias do posto que se convoca: 0,10 puntos por cada mes completo a xornada completa. Os períodos inferiores ao mes (30 días) ou a xornada parcial serán puntuados proporcionalmente. Os extremos anteriores acreditaranse mediante certificación expedida polo órgano competente da administración ou mediante a presentación do contratos de traballo que inclúan a descrición do traballo realizado. En calquera caso deberase achegar o informe da vida laboral. b) Formación complementaria (ata un máximo de 6 puntos): So se valorarán os cursos de formación e perfeccionamento convocados ou homologados polas Administracións Públicas, escolas oficiais de formación e/ou universidades, os incluídos nos Plans de formación continua impartidos polas distintas entidades, sindicatos ou centros formadores de ditos plans, e os impartidos polos colexios profesionais, sempre que teñan relación directa cos cometidos da praza obxecto da presente convocatoria.: - Cursos de máis de 100 horas: 2,00 puntos. - Cursos de máis de 70 a 100 horas: 1,50 puntos. - Cursos de máis de 40 a 70 horas: 1,00 puntos. - Cursos de máis de 20 a 40 horas: 0,50 puntos. Non se puntuará a asistencia a asembleas, xornadas, congresos, conferencias, seminarios, simposios ou similares. Non se valorarán os cursos de menos de 20 horas. Nos documentos acreditativos de realización dos cursos deberá constar a duración dos mesmos, de non figurar, entenderase que teñen menos de 20 horas e polo tanto non serán valorados. c) Formación en linguas estranxeiras (distintas a español e galego) ata un máximo de 6 puntos: Nivel usuario básico: Nivel A 1: 0,5 puntos Nivel A 2: 1,00 puntos Nivel usuario independente: Nivel B 1: 1,50 puntos Nivel B 2: 2,00 puntos Nivel usuario competente: Nivel C 1: 2,50 puntos Nivel C 2: 3,00 puntos O nivel acreditarase medítante título expedido, e no seu caso homologado, por organismo competente. Só se valorará un título por idioma, de xeito que a puntuación outorgada ao nivel superior excluirá a outorgada ao nivel inferior. d) Outros méritos específicos (ata un máximo de 2 puntos): Pola posesión do carné de guía Turístico Especializado de Galicia.2.- Acreditación do coñecemento da lingua galega (Apto/a ou non apto/a): De carácter obrigatorio e eliminatorio para os aspirantes que non acrediten o coñecemento da lingua galega segundo a base 4ª. Consistirá no seguinte exercicio: Traducir nun tempo máximo de 30 minutos, e sen axuda de dicionario, un texto de castelán a galego, e outro de galego a castelán, propostos polo Tribunal. Este exercicio valorarase como aspirante apto ou non apto, sendo necesario para superalo obter o resultado de apto, correspondendo ao tribunal determinar o nivel de coñecementos esixidos para alcanzar o dito resultado. Trala realización deste exercicio e a súa avaliación, o Tribunal procederá á publicación da relación daqueles aspirantes que o superaron. A cualificación final do proceso virá determinada pola puntuación obtida na fase de concurso publicándose o resultado por orde de maior a menor puntuación no taboleiro de anuncios e na páxina web do Concello. En caso de empate será nomeado o aspirante que tivese maior puntuación no apartado de experiencia profesional en servizos prestados na Administración Pública. En caso de persistir o empate, atenderase á maior puntuación no apartado de experiencia profesional en servizos prestados noutras entidades ou organismos privados; de persistir o empate atenderase á maior puntuación en formación complementaria; de persistir o empate atenderase á maior puntuación en linguas estranxeiras; de persistir o empate atenderase a posesión do carné de Guía Turístico Especializado de Galicia e, no caso de persistir o empate, decidirase por sorteo. O Tribunal elevará a proposta, ademais da acta da derradeira sesión, á Alcaldía para que proceda á resolución do expediente de selección de persoal e ó correspondente nomeamento, que se publicará no taboleiro de anuncios e na páxina web do Concello de Laxe. Os/as interesados/as disporán dun prazo de 2 días hábiles contados dende o día seguinte a esta publicación, para presentar as alegacións, que estimen oportunas, no Rexistro Xeral do Concello de Laxe. O Tribunal non poderá aprobar nin declarar que superaron a selección un número superior de aspirantes ao do posto convocado. As persoas candidatas que resulten admitidas e non consigan o posto de traballo pasarán a formar parte dunha bolsa de traballo, de tal maneira que, no caso de renuncia, falecemento, falta de xustificación dos requisitos para o nomeamento, incapacidade absoluta sobrevida, baixa laboral ou outros supostos nos que o aspirante aprobado non chegue a formaliza-lo contrato de traballo ou de formalizalo estivera en calquera das situacións antes descritas, o órgano convocante poderá realizar a substitución pertinente para o dito servizo. A bolsa de traballo formada como consecuencia do proceso selectivo que regulan estas bases estará vixente ata o remate do contrato, en ningún caso estenderá os seus efectos máis aló do 31.12.2020. A bolsa de emprego suxeitarase ás seguintes regras: 1.- O/A aspirante disporá dun prazo máximo de 5 días hábiles desde o chamamento para presentar a correspondente documentación acreditativa (conforme á Base 10ª). No suposto de non presentación, entenderase que rexeita a oferta e situarase ó final da bolsa. Se o rexeitamento tivese lugar por dúas veces consecutivas, sen motivo xustificado, será excluído da bolsa.2.- Naqueles supostos nos que se rexeite a oferta alegando incapacidade laboral transitoria, maternidade ou paternidade, manterase a orde da bolsa. A concorrencia das anteriores circunstancias deberá quedar suficientemente acreditada mediante calquera medio admisible en Dereito.3.- Quen, no seu caso, resulte contratado, volverá a ocupar o mesmo lugar na bolsa de emprego unha vez remate o contrato. Os procedementos específicos para o nomeamento do persoal da bolsa de traballo para substitucións (baixas, vacacións, permisos ou circunstancias similares do persoal) ou para atender a acumulación de tarefas realizaranse conforme aos seguintes trámites: - Informe do/a xefe/a de servizo ou sección ou do concelleiro do área, xustificando as circunstancias e as necesidades de persoal. - Certificado de existencia de crédito de intervención. - Resolución de Alcaldía acordando o nomeamento do candidato que ocupe o primeiro lugar da lista, agás que renuncie ou non conteste, en cuxo caso se nomeará ao seguinte candidato da Bolsa de Emprego, pasando este ao último lugar da lista; e así sucesivamente. En ningún caso se adquirirá fixeza a través das contratacións da Bolsa de Emprego. No prazo de cinco días naturais seguintes á data de publicación do resultado da selección, os aspirantes seleccionados deberá xustificar que reúnen os requisitos esixidos na Base 3ª desta convocatoria, presentando os documentos que non foran presentados xunto coa solicitude para participar neste proceso selectivo, é dicir: Con carácter xeral: a. Fotocopia compulsada do Documento Nacional de Identidade. b. Fotocopia compulsada do número de afiliación á Seguridade Social. c. Fotocopia compulsada do título esixido, ou ben xustificante de ter cumpridos tódolos requisitos para a expedición do mesmo. Se estes documentos estiveran expedidos despois da data de terminación do prazo de presentación de instancias, deberá xustifica-la data en que se finalizaron os correspondentes estudios. d. Certificado/informe médico de non padecer enfermidade ou eiva física que impida o normal desenvolvemento das funcións correspondentes. e. Declaración xurada de non ter sido separado, mediante expediente disciplinario, do servizo de ningunha Administración Pública nin atoparse inhabilitado para o exercicio das funcións públicas por sentencia firme. f. Declaración xurada de non estar incurso en ningunha das causas de incapacidade específica conforme á normativa vixente. g. Declaración xurada de non incorrer en ningún dos supostos de incompatibilidade establecidos na lexislación sobre a materia. h. Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo Organismo competente na materia. i. Autorización para a cesión de datos de carácter persoal á Deputación da Coruña co obxectivo de xustificar a subvención concedida.2.- Se dentro do prazo indicado, salvo casos de forza maior, os aspirantes propostos non presentaran a súa documentación ou non acreditaran reunir os requisitos esixidos, non se poderá proceder ao seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar neste proceso selectivo. Neste caso, a proposta considerase feita a prol do aspirante que, segundo á orde de puntuación obtida, teñan cabida no número de postos convocados; como consecuencia da citada anulación. Unha vez que o/a interesado/a presenta a documentación a que se refire o apartado anterior e sendo a mesma conforme, o órgano competente da corporación procederá ó nomeamento do/a aspirante proposto polo tribunal cualificador. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente.1.- A formalización do contrato terá lugar dentro do prazo de cinco días naturais a contar dende a data de notificación do acordo de nomeamento. Quen no prazo indicado non formalice o contrato sen causa xustificada quedará na situación de cesante, con perda de tódolos dereitos derivados da convocatoria e do nomeamento conferido.2.- Previamente á sinatura do contrato, o/as aspirantes nomeados deberán subscribir a declaración a que se refire o artigo 13.1 do Real decreto 598/1985, de 30 de abril, sobre incompatibilidades.3.- Mentres non se formalice o contrato e non se incorpore ao posto de traballo, o/as aspirantes non terán dereito á percepción económica de ningunha clase.4.- A/s persoa/s contratada/s estarán obrigadas a prestar a súa xornada de traballo na medida e forma requiridas polo interese do servizo, con horario de mañá ou de tarde, ou fraccionando a xornada se fora preciso, e de acordo coa lexislación aplicable.1.- O persoal contratado quedará sometido a un período de proba de 15 días, conforme ó artigo 14 do Estatuto de Traballadores, agás cando o traballador/a xa tivera desempeñado as mesmas funcións con anterioridade neste concello baixo calquera modalidade de contratación. Este período de proba non se considerará interrompido polas situacións de incapacidade temporal, maternidade, e adopción ou acollemento, que poidan afectar ao traballador/a.2.-Transcorrido este período de proba se a persoa da que se trate o superase satisfactoriamente, adquirirá plena eficacia o contrato subscrito.1.- Para todo o non previsto nestas bases ou naquilo que as contradigan, será de aplicación supletoria o establecido no Real decreto lexislativo do Estatuto básico do empregado público, na Lei reguladora das bases de réxime local, na Lei de administración local de Galicia, na Lei de medidas para reforma da función pública, no texto refundido da Lei de función pública de Galicia, no Real decreto 896/1991 sobre regras básicas e programas mínimos a que debe axustarse o procedemento de selección dos funcionarios da Administración Local, no Regulamento de selección do persoal da Administración da Comunidade Autónoma de Galicia, no Real decreto 364/1995 polo que se aproba o regulamento xeral de ingreso de persoal ó servizo da administración do estado, no texto refundido da Lei do Estatuto dos traballadores, aprobado por Real decreto lexislativo 1/1995, de 24 de marzo, e na demais lexislación vixente que sexa de aplicación.2.- Agás a convocatoria que se publicara segundo se establece na base 4ª, os sucesivos actos e comunicacións que se deriven da realización deste proceso selectivo faranse públicos través do taboleiro de anuncios e na páxina web do Concello.3.- Tódolos actos administrativos derivados desta convocatoria, así como da actuación do Tribunal cualificador, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo.4.- Contra as presentes bases e a resolución que as aproba, que pon fin á vía administrativa, poderase interpoñer Recurso Contencioso Administrativo ante o Xulgado contencioso-administrativo, no prazo de dous meses contado desde o día seguinte ao da publicación da convocatoria. Con carácter potestativo e previo, poderá interpoñerse Recurso de Reposición ante o mesmo Órgano que adoptou o acordo de aprobación, no prazo de un mes, contado desde o día seguinte ao da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo isto sen prexuízo de que poida exercitar calquera outro que estime procedente. Laxe, 19 de xuño de 2020. O alcalde José Luís Pérez Añón O abaixo asinante SOLICITA ser admitido/a ás probas selectivas a que se refire a presente instancia e declara que son certos os datos obrantes nela, e que reúne as condicións esixidas nas bases da devandita convocatoria que declara coñecer, comprometéndose a probar documentalmente tódolos datos que figuran nesta solicitude. Así mesmo, autorizo ó Concello de Laxe para a publicación dos meus datos persoais (nome, apelidos e DNI) e das posibles causas de exclusión, á cualificación de probas e avaliación no taboleiro de anuncios e na web do concello de Laxe ao ser a publicidade un dos principios legais que debe observarse nos procedementos de selección. Asemade, autorizo o traslado dos mesmos á Deputación de A Coruña co obxectivo de xustificar a subvención concedida. En a de de 2020. Sinatura Sr. Alcalde do Concello de Laxe. Consonte ao disposto na Lei regulamento xeral de protección de datos 679/2016 DOUE, os seus datos serán tratados de xeito confidencial. Poderán ser incorporados aos ficheiros do Concello de Laxe relacionados con este trámite, coa finalidade de utilizalos para as xestións municipais derivadas dos procedementos e consultas que inicia a persoa interesada coa súa solicitude. En calquera momento poderá exercitar os dereitos de acceso, cancelación, rectificación e oposición comunicándoo mediante un escrito que deberá presentar no Rexistro Xeral do Concello. O/a asinante solicita ser admitido/a ás probas selectivas ás que se refire a presente instancia e DECLARA que son certos os datos consignados nela, e que reúne as condicións esixidas para a contratación e as especialmente sinaladas na convocatoria, comprometéndose a probar documentalmente todos os datos que figuran nesta solicitude. A presentación desta instancia implica a aceptación incondicional das bases aprobadas.